Οι φοιτητές που συμπληρώνουν το Learning Agreement στο πλαίσιο της προετοιμασίας για τη συμμετοχή στο Πρόγραμμα Erasmus + οφείλουν να ακολουθήσουν την ακόλουθη διαδικασία:

1)Μελετούν τις οδηγίες του ΕΚΠΑ (<http://www.interel.uoa.gr/erasmus/sm/learning-agreement-for-studies.html>) και συντάσσουν το Learning Agreement.

Κατόπιν της από 15/12/2021 απόφασης της Συνέλευσης της Σχολής, ισχύει συμπληρωματικά η παρακάτω δυνατότητα: οι εξερχόμενοι με το πρόγραμμα Erasmus φοιτητές της Σχολής μπορούν να επιλέξουν έως 2 ΜΗ νομικά μαθήματα που προσφέρονται από τα Παν/μια Υποδοχής. ΠΡΟΣΟΧΗ: Τα εν λόγω μαθήματα ΔΕΝ θα αντιστοιχίζονται/αναγνωρίζονται, ενώ τα ects θα προσμετρώνται μόνο στο αρχικό σύνολο των 30 ects που χρειάζονται οι φοιτητές για να πραγματοποιήσουν τη μετακίνηση.

2) Εκτυπώνουν το έντυπο που είναι διαθέσιμο [ΕΔΩ](https://www.law.uoa.gr/fileadmin/depts/law.uoa.gr/www/uploads/Erasmus/entypo_sygkatathesis_didaskonton_gia_dilosi_mathimaton_sto_learning_agreement.docx) . Για κάθε μάθημα που δηλώνεται στο Learning Agreement, οι ενδιαφερόμενοι φοιτητές οφείλουν να εξασφαλίσουν τη γραπτή συναίνεση του διδάσκοντος, προκειμένου να απλοποιηθεί η διαδικασία της αναγνώρισης κατά την επιστροφή.

3) Αφού συγκεντρώσουν όλες τις επιμέρους υπογραφές, προσκομίζουν το Learning Agreement MAZI με το παραπάνω έντυπο συμφωνίας των διδασκόντων και ζητούν την έγκριση των Ακαδημαϊκών τους Υπευθύνων.

4) Το έντυπο συμφωνίας των διδασκόντων φυλάσσεται και χρησιμοποιείται εκ νέου μετά το τέλος του προγράμματος μετακίνησης, κατά τη διαδικασία της αναγνώρισης μαθημάτων.